**Ruzsa Község Polgármesterétől**

**6786 Ruzsa, Alkotmány tér 2.**

**Tel.: 285-011, Fax:585-519**

**304-9/2014.** Tárgy: Fejlesztési célú vissza nem térítendő támogatás biztosítása a Ruzsai Gazdakör részére

**Ruzsa Község Önkormányzata Képviselő- testületének**

# H e l y b e n

**Tisztelt Képviselő Asszony/Úr!**

A Ruzsai Gazdakör elnöke kérelmezte, hogy a 38/8 helyrajzi számon megvalósult „Helyi termelői piac” fejlesztéséhez további **215.000,-Ft** azaz Kettőszáztizenötezer 00/100 forint **felhalmozási célú vissza nem térítendő támogatást** szíveskedjen biztosítani az önkormányzat. A 2013.08.12.-én aláírt kölcsönszerződés 3. pontjában foglaltak szerint 13.231.000,-Ft felhalmozási célú támogatási kölcsönt nyújtott önkormányzatunk a piactér megvalósításához, melyből 215.000,-Ft-ot nem tud visszafizetni. Az egyesület 2013.12.17.-én benyújtott kifizetési kérelmének elbírálását követően a Mezőgazdasági és Vidékfejlesztési Hivatal 215.000,-Ft-tal kevesebb támogatási összeget utalt át az egyesület bankszámlájára, az egyéb kiadások tételsoron elszámolható összeg ÁFA nélküli értékét alapul véve.

Mindezek alapján a Képviselő- testület elé terjesztem a következő

**h a t á r o z a t i j a v a s l a t (-o t )**

Tárgy: Fejlesztési célú vissza nem térítendő támogatás biztosítása Ruzsai Gazdakör részére

1./ Ruzsa Község Önkormányzata Képviselő- testülete a Magyarország helyi önkormányzatairól szóló 2011. évi CLXXXIX törvény 107.§-ban biztosított jogkörében eljárva a Ruzsai Gazdakör részére a 38/8 helyrajzi számon megvalósult „Helyi termelői piac” fejlesztéséhez - figyelemmel arra, hogy a támogató szervezet az Egyesület kérelmét csak részben fogadta el- a 2013. augusztus 16-án nyújtott 13.231.000,-Ft kölcsön összegéből 215.000,-Ft visszafizetésétől eltekint, azt fejlesztési célú vissza nem térítendő támogatásként biztosítja az Egyesület részére.

2./ A Képviselő-testület a támogatás összegét az önkormányzat 2014. évi költségvetéséről szóló 2/2014. (II. 20.) önkormányzati rendeletében biztosítja. Felkéri a jegyzőt, hogy az 1.) pont szerinti előirányzat módosításra intézkedjen.

Határidő: az önkormányzat költségvetésének következő módosítása

Felelős: Fődi Anita jegyző

3./ A Képviselő-testület hozzájárul ahhoz, hogy az 1.) pontban foglalt kölcsön visszafizetés és vissza nem térítendő támogatás nyújtás az önkormányzat és az Egyesület között beszámítással történjen. Felhatalmazza a polgármestert a kölcsön visszafizetés és a fejlesztési célú vissza nem térítendő támogatás folyósítással megállapodás megkötésére.

4./A kölcsön visszafizetésének, illetve folyósításának időpontja a megállapodás mindkét fél általi aláírásának napja.

Határidő: 2014. június 15.

Felelős: Sánta Gizella polgármester

Erről értesül: 1. Sánta Gizella polgármester

2. Fődi Anita jegyző

3. Ruzsai Gazdakör Vass Tibor elnök

Ruzsa, 2014. május 15.

**Sánta Gizella**

polgármester